Борис Младенов-Young
Ще дойде тя
онази нощ последна…

chitanka.info

Ще дойде тя — онази нощ последна!

Ще дойде с неизбежен кобен час

и ще обгърне с плащ в прегръдка ледна

душата на единия от нас.

На сутринта със пръсти загрубяли,

по навик мил, любимата ръка

безжизненото тяло ще погали

и с ужас ще установи смъртта.

И дълго горки вопли и ридания

в безсънни нощи глухо ще ехтят…

За живия, в тревоги и в страдания,

ще бъде самотата страшен ад.

Живот е, мила, докато сме двама,

един отиде ли си — живот няма!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.